****

**KAZLŲ RŪDOS SAVIVALDYBĖS TARYBA**

SPRENDIMAS

**DĖL NEKILNOJAMOJO TURTO NUOMOS**

2023 m. spalio 30 d. Nr. TS-210

Kazlų Rūda

Vadovaudamasi Lietuvos Respublikos vietos savivaldos įstatymo 6 straipsnio 3 punktu, 15 straipsnio 2 dalies 19 punktu, Lietuvos Respublikos valstybės ir savivaldybių turto valdymo, naudojimo ir disponavimo juo įstatymo 15 straipsnio 1 ir 2 dalimis, Kazlų Rūdos savivaldybės tarybos 2021-05-31 sprendimu Nr. TS-135 patvirtinto Kazlų Rūdos savivaldybės turto valdymo, naudojimo ir disponavimo juo tvarkos aprašo 54 ir 57 punktais, Kazlų Rūdos savivaldybės tarybos 2018-12-19 sprendimu Nr. TS-214 patvirtintomis Nuompinigių už Kazlų Rūdos savivaldybės ilgalaikio materialiojo turto nuomą skaičiavimo taisyklėmis Kazlų Rūdos savivaldybės taryba

n u s p r e n d ž i a:

1. Išnuomoti viešo konkurso būdu penkerių metų laikotarpiui Kazlų Rūdos savivaldybei nuosavybės teise priklausantį nekilnojamąjį turtą – vandens bokštą (unikalus Nr. 4400-1495-4555), esantį Mokyklos g. 1B, Plutiškių k., Plutiškių sen., Kazlų Rūdos sav., nustatant pradinę nuomos kainą – 210,57 eurų per mėnesį;

2. Nustatyti šio sprendimo 1 punkte nurodyto nekilnojamojo turto tikslinę nuomojimo paskirtį – mobiliojo ryšio duomenų perdavimo antenų, telekomunikacinės įrangos spintos sumontavimui.

3. Įpareigoti Nuolatinės turto nuomos konkurso komisiją organizuoti šio sprendimo 1 punkte nurodyto nekilnojamojo turto viešą nuomos konkursą Kazlų Rūdos savivaldybės tarybos nustatyta tvarka.

4. Įgalioti:

4.1. Kazlų Rūdos savivaldybės administracijos direktorių pasirašyti šio sprendimo 1 punkte nurodyto nekilnojamojo turto nuomos sutartį;

4.2. Infrastruktūros ir žemės ūkio skyriaus Ūkio ir teritorijų planavimo poskyrio vedėją pasirašyti šio sprendimo 1 punkte nurodyto nekilnojamojo turto perdavimo-priėmimo aktą.

Šis sprendimas per vieną mėnesį nuo jo paskelbimo arba įteikimo dienos gali būti skundžiamas Lietuvos Respublikos ikiteisminio administracinių ginčų nagrinėjimo tvarkos įstatymo nustatyta tvarka Lietuvos administracinių ginčų komisijos Kauno apygardos skyriui (Laisvės al. 36, 44240 Kaunas) arba Regionų apygardos administracinio teismo Kauno rūmams (A. Mickevičiaus g. 8A, 44312 Kaunas) Lietuvos Respublikos administracinių bylų teisenos įstatymo nustatyta tvarka.

Savivaldybės meras Mantas Varaška